আমার ইরাবতি ডলফিনগুলো ঘুরুক অবাধ। সেইসব ভাবছি ব্যালকনিতে দাড়িয়েঁ। সামনে বেলীদের বাড়ি। ওদের বাড়ির ২৮/২৯ ডিগ্রী ডানে হয়তো বর্ণালি বি ক্যাটাগরির একটা তারা। তাই ঊজ্জ্বল। অথবা ক্ষীণকায়। মনে হয়- এইমাত্র চোখ টিপ মারে। সেই কবে বেলীরা চলে গেছে অন্যপাড়ায়, হয়তো অন্য জেলায় অন্য দেশে, অন্যগ্রহে। তবু এখনো কত ঘ্রাণ। কতো টাটকা গৌতমবুদ্ধের দেশান্তরি হবার স্মৃতি। পুরো রাস্তা রিকসাঠাসা। টুংটাং। হে নগর, আমি সমুদ্র যাব। কিন্তু ট্রাফিক পুলিশ বললো, এইসব ধুকতে থাকা রিকসাগুলোকে শহুরে রাজহাসের স্বীকৃতি না দিলে ওরা আমাকে গভীর সমুদ্র মানে মহীসোপানে যেতে দেবে না।